b'\n_START_ARTICLE_\nStore Snap S\xc3\xb8\n_START_PARAGRAPH_\nStore Snap S\xc3\xb8 (dansk) eller Gro\xc3\x9fer Schnaaper See (tysk) er en cirka 16,6 hektar stor s\xc3\xb8 i det nordlige Tyskland, beliggende i delstaten Slesvig-Holsten. Den ligger f\xc3\xa5 hundrede meter nordvest for Vindeby Nor ved byen Egernf\xc3\xb8rde i bunden af halv\xc3\xb8en Svans. _NEWLINE_S\xc3\xb8en er navngivet efter Snap Gods. Sammen med Vindeby Nor og \xc3\x98stervolden udg\xc3\xb8r s\xc3\xb8en halv\xc3\xb8en Svans\xc3\xb8s gr\xc3\xa6nse mod syd, og har udl\xc3\xb8b via Snap \xc3\x85 i Lille Snap S\xc3\xb8 og derfra i Vindeby Nor, som l\xc3\xb8ber til Egernf\xc3\xb8rde Bugt (Egernfjord). F\xc3\xa5 kilometer vest for Snaps\xc3\xb8erne ligger Buls\xc3\xb8en._NEWLINE_S\xc3\xb8ens dybeste sted er 20 meter. Ved s\xc3\xb8en ligger der ogs\xc3\xa5 et lille badested. _NEWLINE_Snap og Snap S\xc3\xb8 blev flere gang n\xc3\xa6vnt i den danske generalstabs beretninger om Tre\xc3\xa5rskrigen i 1848-1850 (Den dansk-tydske Krig i Aarene 1848-50).'